Ponedeljek, 16. 3. 2020, slovenščina

Pozdravljen učenec/pozdravljena učenka.

Pa smo zares v »izrednih razmerah« zaradi korona virusa.

Nič hudega, prilagodili se bomo, šolo izpeljali »na daljavo«, predvsem pa je pomembno, da ostaneš zdrav/a. V nadaljevanju bom pisala vsa navodila v moškem spolu.

Pa začnimo:

* Za vsak dan ti bom pripravila učno snov, ki jo boš moral po navodilih obdelati.
* Večinoma snovi bomo obravnavali kar s pomočjo delovnega zvezka in še z nekaj mojimi dodatnimi navodili.
* Na urniku imamo v tednu 4 šolske ure, zato boš za vsak teden dobil 4 navodila. Danes dobiš navodilo za 2 uri .
* Rešitve delovnega zvezka preglej tako, da odpreš spletno stran <https://www.devetletka.net/index.php?r=downloadMaterial&id=24361&file=1>

REŠITVE PREGLEDUJ, KO REŠIŠ VSE NALOGE.

* Če ti kaj ne bo jasno, me boš lahko kontaktiral/a vsak dan od 7.00 do 15.00 na moj elektronski naslov: [erika.koren-plahuta@guest.arnes.si](mailto:erika.koren-plahuta@guest.arnes.si).

1. **in 2. ura (v tednu od 16. 3. do 20. 3. 2020)**
2. V zvezek za književnost napišeš večji naslov – UČENJE NA DALJAVO – nato zapišeš datum.
3. Sledi naslov MIROSLAV ANTIĆ: KODER PLAVIH LAS
4. Prebral boš pesem z zgornjim naslovom, ki jo imaš v delovnem zvezku na strani 112. Pesem govori o dečku, ki je zaljubljen v Sanjo iz 6. a.
5. Še preden pa prebereš pesem, poišči na spletu nekaj o prazniku, ki se imenuje **gregorjevo** in velja za »slovenski praznik zaljubljencev. 4 povedi o tem prazniku zapiši pod naslov, ki si ga zapisal pod 2. točko.
6. Sedaj pa glasno preberi pesem.
7. Nato odgovori na naslednja vprašanja (vprašanja prepiši v zvezek, odgovarjaš lahko s kratkimi odgovori, če je potrebno, pesem še enkrat preberi)).

* Kako si predstavljaš Sanjo iz 6. a?
* Kako se počuti zaljubljeni deček v pesmi?
* Izpiši besede, s katerimi pesnik pove, kaj se dogaja dečku (npr. zardiš …)
* Zakaj misliš, da se deček tako vede? Je to običajno?
* Zapiši katere šolske predmete je zamešal (redkve, romboide)?

1. Sedaj pa reši naloge v delovnem zvezku: str. 112/2, 113/8.
2. Naloga 9 na strani 113 vpeljuje novo pesniško sredstvo (poznaš že poosebitev, primero, okrasni pridevek …). To je METAFORA. Preberi si kaj metafora pomeni. Nato si zelen okvirček prepiši v zvezek.

Nadaljuj z nalogo 10/str. 113. Bodi pozoren na preneseni pomen in dobesedni pomen.

Metaforo bomo utrdili, ko se spet vidimo v »živo«.

1. Reši še naloge v DZ str. 114/11, 12, 13 – posebej se potrudi pri 13. nalogi (pomagaj si s spletom).
2. Naloge v DZ si končal, sedaj pa boš v zvezek izdelal miselni vzorec in z njim povzel bistvene ugotovitve o pesmi Koder plavih las (vanj vključi ime in priimek pesnika, prevajalca pesmi, naslov pesmi, število kitic, število verzov v posamezni kitici, o čem govori pesem …)
3. V zvezek nato zapiši tudi kratko ljubezensko sporočilo – SMS. Bodi pozoren na število znakov (160).
4. Pesem Miroslava Antića spremeni v strip. Bodi pozoren na govor oseb, razmišljanje, počutje. Sličic naj bo vsaj 7.

Sreda, 18. 3. 2020, slovenščina

1. **ura (v tednu od 16. 3. do 20. 3. 2020)**
2. V DZ na strani 115 je Fritzeva pesem: Song o ljubezni. Pesem tako kot Koder zlatih las, ki si jo obravnaval v prejšnjih dneh govori o ljubezni.

Pesem najprej glasno preberi in nato reši 1. in 2. nalogo na strani115.

1. Nato zapiši v zvezke za književnost naslov ERVIN FRITZ: SONG O LJUBEZNI in današnji datum.
2. Sledijo vprašanja o vsebini pesmi, ki jih prepišeš v zvezek in nato nanje odgovoriš s kratkimi odgovori. Preden odgovarjaš na vprašanja, pesem še enkrat preberi.

* Kdaj ljubezen ni bolezen?
* Zakaj pesnik pravi, da je bolezen to, če se *odrasli in resni ljudje drže za roke*? Je to za vas nenavadno?
* Kaj je za pesnika še bolano, noro?
* Kakšni so zaljubljenci? Ali ravnajo "razumno", preudarno?
* Zakaj pravimo, da so zaljubljeni ljudje slepi?
* Zakaj pesnik drugo kitico na koncu ponovi?
* Je pesem izpovedna ali pripovedna?
* O čem govori pesem, kakšna je torej pesem po temi?

1. Prepiši v zvezek naslednji povzetek o pesmi:

***Pesem je lirska oz. izpovedna, po temi je ljubezenska. Središčni besedi pesmi sta ljubezen in bolezen, ki pa nista povezani samo z rimo, temveč tudi z ravnanjem, obnašanjem. V zaljubljenosti ljudje ne ravnamo, mislimo preudarno, v ospredju so čustva. Ljubezen je lahko bolezen, če smo nesrečno zaljubljeni.***

1. Nadaljuj z nalogami v DZ str. 115/3 in 116/4.
2. V zvezek napiši naslednje navodilo:

Napiši kratek sestavek, v katerem boš primerjal pesmi Koder plavih las in Song o ljubezni. Napši 3 podobnosti in 3 razlike med njima. Reši še to nalogo.

Četrtek, 19. 3. 2020, slovenščina

1. **ura (v tednu od 16. 3. do 20. 3. 2020)**
2. V zvezek za književnost napiši naslov TONE PAVČEK: MAJNICE, FULASTE PESMI in današnji datum.
3. Toneta Pavčka zagotovo poznaš že iz nižjih razredov. Je eden najprepoznavnejših sodobnih pesnikov. Na spletu poišči nekaj podatkov o njegovem življenju in delu (5 povedi) in jih zapiši v zvezek.
4. V delovnem zvezku je podrobneje predstavljena njegova pesniška zbirka Majnice, fulaste pesmi. Začni z nalogami na strani 116/1,2 in str. 117/3. Naloge se nanašajo na anekdoto, ki jo je Tone Pavček povedal o sebi.
5. Nato rešuješ naloge povezane s pesmijo brez naslova – str. 117/5-8 in str. 118/9-15 (eno izmed vprašanj je namenjeno samo dekletom, eno samo fantom☺).
6. Na strani 118 je še ena Pavčkova pesem brez naslova. Preberi jo in reši naloge povezane z njo: str.118/17 in 119/18-22.
7. Za ta teden je bilo dovolj o ljubezni. Vse naloge iz DZ preglej na spletni strani, ki sem ti jo poslala v navodilih za 1. uro. Želim ti prijeten konec tedna, in spomni se tudi kaj na LJUBEZEN☺.